b'\n_START_ARTICLE_\nLinearna funkcija\n_START_PARAGRAPH_\nL\xc3\xadnearna f\xc3\xbankcija je realna funkcija oblike f(x) = kx + n. Graf te funkcije v ravninskem kartezi\xc4\x8dnem koordinatnem sistemu je premica._NEWLINE_Opozorilo: linearna funkcija v splo\xc5\xa1nem ni isto kot linearna transformacija. Linearna funkcija sodi v skupino afinih transformacij in jo zato v\xc4\x8dasih imenujemo tudi afina funkcija. Linearna funkcija je hkrati tudi linearna transformacija, \xc4\x8de in samo \xc4\x8de je n = 0._NEWLINE_Fizikalni zgled za linearno funkcijo je pot pri premem enakomernem gibanju v odvisnosti od \xc4\x8dasa.'